फलेवास नगरपालिका

पर्वत जिल्लाका २ वटा नगरपालिकाहरू मध्ये एक हो।  २७ फागुन २०७३ मा, नगरपालिका घोषणा गर्दा साविकका कार्किनेटा, थापाठाना, शङ्करपोखरी, भंगरा, ठानामौला, लिमिठाना, फलेवास खानीगाउँ, फलेवास देवीस्थान, मुडिकुवा, कुर्घा (१-६, ९) र पाङराङ गाविसहरू यसमा गाभिएका थिए। 

यसको क्षेत्रफल ८५.७० वर्गकिलोमिटर रहेको छ। यस नगरपालिकाको केन्द्र साविकको फलेवास खानीगाउँ गाविसको कार्यालयमा राखिएको छ। यस नगरपालिकालाई ११ वडामा विभाजन गरिएको छ। यस नगरपालिकाको सिमाना पूर्वमा स्याङ्जा जिल्ला, पश्चिममा बागलुङ जिल्ला, उत्तरमा कुश्मा नगरपालिका तथा दक्षिणमा महाशिला, विहादी गाउँपालिका र स्याङ्जा जिल्लासम्म फैलिएको छ। 

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या २०,४६८ रहेको छ भने यहाँ ५,७३७ घरधुरी रहेका छन्।

फलेवास नगरपालिका अन्तर्गत रहेका वडा कार्यलयहरू 
वडा नं. १ - कर्किनेटा
वडा नं. २ - थापाठाना
वडा नं. ३ - शङ्करपोखरी
वडा नं. ४ - मुडिकुवा
वडा नं. ५ - खानीगाउँ
वडा नं. ६ - देवीस्थान
वडा नं. ७ - लिमिठाना
वडा नं. ८ - ठानामौला
वडा नं. ९ - भँगरा
वडा नं. १० - कुर्घा
वडा नं. ११ - पाङराङ

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, पर्वत 

श्रेणी:पर्वत जिल्लाका नगरपालिकाहरू
श्रेणी:गण्डकी प्रदेशका नगरपालिकाहरू